Yokote
Yokote (jaapani 横手) on linn Jaapanis Akita prefektuuris. Asub Akitast kagus sisemaal. Läbi linna voolab Omono jõgi. Yokote loodi 1. aprillil 1951. 1. oktoobril 2005 liideti linnaga Hiraka, Jūmonji, Masuda, Omonogawa ja Ōmori alev ning Sannai ja Taiyū küla. 1. jaanuaril 2020 oli linnas 86 198 elanikku. Veebruaris peetakse linnas Kamakura festivali, mille käigus mitmele poole linna ehitatakse iglulaadseid lumest maju.